
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R
Nr.  3.230/22.03.2023.                                                                                            

REFERAT DE APROBARE
a proiectului de hotărâre privind aprobarea Documentației tehnico-economice (faza - SF) și Indicatorilor tehnico-economici ai obiectivului de investiții: ,,Realizare varianta de ocolire a orașului Deta”.
            Prin Ordonanța de urgență nr. 95/2021 s-a aprobat Programului naţional de investiţii "Anghel Saligny" ca urmare a asumării prin Programul de guvernare de către Guvernul României a unor măsuri privind modernizarea comunităţilor locale prin realizarea de investiţii în infrastructura locală, drumuri judeţene şi locale, infrastructura de apă şi canalizare, staţii de epurare a apei, extinderea reţelei de distribuţie a gazelor naturale etc. Scopul programului este acela de a asigura accesul la servicii esenţiale al întregii populaţii, creşterea calităţii vieţii şi evitarea riscului de depopulare în comunităţile subdezvoltate.
În cadrul programului se pot realiza obiective de investiţii care constau în realizarea de construcţii noi sau de lucrări de construire, reconstruire, consolidare, reparaţie, modernizare, modificare, extindere, reabilitare, după caz, schimbare de destinaţie, protejare, restaurare, conservare la construcţii existente şi care se încadrează în cel puţin una dintre următoarele categorii de investiţii:

a) alimentări cu apă şi staţii de tratare a apei;
b) sisteme de canalizare şi staţii de epurare a apelor uzate, inclusiv canalizare pluvială şi sisteme de captare a apelor pluviale, şi în unităţile administrativ-teritoriale cu o populaţie de sub 2.000 de locuitori;
c) drumurile publice clasificate şi încadrate în conformitate cu prevederile legale în vigoare ca drumuri judeţene, drumuri de interes local, respectiv drumuri comunale şi/sau drumuri publice din interiorul localităţilor, precum şi variante ocolitoare ale localităţilor;

d) poduri, podeţe, pasaje sau punţi pietonale, inclusiv pentru biciclete şi trotinete electrice;

e) sisteme de distribuţie a gazelor naturale, inclusiv a branşamentelor, precum şi a racordului la sistemul de transport al gazelor naturale.

Deși am depus mai multe proiecte în cadrul Programului naţional de investiţii "Anghel Saligny", singurul acceptat a fost investiția: ,,Realizare varianta de ocolire a orașului Deta”. Pentru realizarea acestei investiții se impune realizarea unei documentații tehnico-economice care, după aprobare, va sta la baza declanșării procedurilor de expropriere așa cum este prevăzut în Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local.

Având în vedere finalizarea Documentației tehnico economica (faza - SF.) a investiției „Realizare varianta de ocolire a orașului Deta”, proiect nr. 09/2022, de către proiectant general SC EUROCAV PROIECT SRL., am inițiat proiectul de hotărâre privind aprobarea Documentației tehnico-economice (faza - SF) și Indicatorilor tehnico-economici ai obiectivului de investiții: ,,Realizare varianta de ocolire a orașului Deta”, pe care-l supun aprobării.

